Folketing
2007-01-25

Det er en underlig parlamentarisk form at anvende. At ophæve skattestoppet kræver, at man konkrete steder stemmer det væk. Det er jo ikke noget med, at hvis vi herinde laver en folketingsvedtagelse om, at skattestoppet gælder, og vi er et flertal, der stemmer for det, at der så er tre partier, der stemmer imod. Sådan er virkningen jo ikke af det. Der er ikke flertal i næste valgperiode, hvis den parlamentariske situation ikke indebærer, at der etableres nogle helt andre flertal uden om Socialdemokratiet. Så er der ikke noget flertal for at ophæve skattestoppet, men der kan være flertal for at gribe ind over for spekulation. Det kan der være på nogle områder. Det kan der være et flertal for. Og jeg håber sådan set også, at det vil være i Venstres interesse som forventeligt oppositionsparti at være med på det.